text: Brugte juletræer er guld værd i Grindsted
  02 januar 2011 kl. 15.19
  Julen er overstået - og hvad stiller man så op med det lettere brugte juletræ. I Grindsted fjerner medlemmer af byens svømmeklub træerne og tjener en god slat penge til klubkassen.
  Omkring 50 børn og deres forældre med biler og trailer, samt ledere og bestyrelse samlede i dag  juletræer ind i Grindsted og omdanner dem til flis.
  Det koster 25 kroner pr. træ at få dem afhentet - men mange betalte gladeligt lidt ekstra.
  Ialt blev der 20.189 kroner til klubkassen efter, at 781 juletræer var samlet sammen i Grindsted, hvilket er ny rekord for det traditionsrige arrangement.
  